**מדעי המדינה לימודים לקראת תואר דוקטור PhD.**

**מס' תכנית 205301-19-01**

**יו"ר הוועדה ללימודים מתקדמים- פרופ' אבי בן צבי**

**תנאי קבלה לשלב א'**

1. רשאי להגיש מועמדותו כתלמיד לתואר דוקטור כל בעל תואר שני (מ"א) במדע המדינה מאוניברסיטה מוכרת בארץ, או בחוץ לארץ, שהשיג לפחות 86 בלימודיו לתואר שני וציון של לפחות 90 בעבודת תזה מחקרית.
2. בקשת הקבלה ללימודים תוגש בכתב ליו"ר ועדת הדוקטורט עד תאריך ה-15 למאי, בצירוף המסמכים הבאים:
3. תקציר קורות חיים (בעברית ובאנגלית).
4. תעודת זכאות לתארים ראשון ושני, כולל גיליונות ציונים.
5. שתי המלצות של מרצים המעידות על כישורים מחקריים של המועמד/ת (אחת מהן ממנחי התזה).
6. הצהרת כוונות בעברית ובאנגלית בהיקף של 400 מילים לכל היותר. ההצהרה תכלול את המרכיבים הבאים:

* נושא העבודה
* שאלת המחקר המרכזית
* פרוט המסד התיאורטי והעוגן המושגי, שבהם יעשה המחקר שימוש, והבהרה של פוטנציאל   
   תרומותיו התיאורטיות והאמפיריות המשוערות של המחקר.

1. מכתב מהמנחה שבו תהיה התחייבות להנחיה, פיסקה על חשיבותו של המחקר ותרומתו ופיסקה הכוללת התרשמות לגבי יכולות הסטודנט.
2. וועדת הדוקטורט תתכנס בתחילת יוני ותדון במועמדים על סמך הצהרת הכוונות והמלצות המנחים ותחליט אם לקבלם, או לדחותם. במקרה של דחיית מועמדות, תצרף הוועדה הנמקה לכך. אי קבלתו של מועמד לתכנית תתכן כאשר רוב חברי הוועדה יחליטו על כך. מועמד שלא יתקבל, יוכל לנסות לתקן ולהגיש את מועמדותו שנה לאחר מכן.

**מעבר לשלב מחקר ב'**

1. כדי לעבור משלב מחקר א' לשלב ב', יגיש התלמיד/ה הצעת מחקר שאושרה על ידי המנחה/ים לוועדה ללימודי התואר השלישי. ההצעה תתבסס על כל הפרמטרים של הצהרת הכוונות, אך תרחיב ותעמיק בכל אחד ממרכיביה, בהתאם לפירוט הבא:
2. מבוא:
3. שאלת המחקר וחשיבותה
4. ספרות והמסד התיאורטי: סקירת ספרות עדכנית ביחס לנושא המחקר ומיפוי שדה הדיון התיאורטי והאמפירי, שלפיו יגובש המסד התיאורטי והעוגן המושגי של העבודה, וינוסחו השערות המחקר, שיעמדו לבדיקה.
5. שיטות ודרך עיבוד הנתונים: הדרכים, הכלים ושיטות המחקר לבדיקת השערות המחקר (איכותניות וכמותניות).יכלול את הסעיפים העוסקים ב:   
    - משתנים (הגדרות נומינליות ואופרטיביות).

- איסוף נתונים/המדגם, אוכלוסיית מחקר ודרך הפנייה אל הנבדקים.

- כלי מחקר: תיאור עבודת השדה (שאלונים, ניסויים, תצפיות, עבודה על נתונים   
 משניים, סימולציות וכיו"ב).

ה. סיכום: תרומתו הפוטנציאלית של המחקר ומגבלות המחקר.

1. היקפה של ההצעה לא יעלה על 6000 מילים ברווח כפול (לא כולל רשימה ביבליוגרפית, שתוגש כנספח להצעה) והיא תוגש לוועדה בתום שנה לכל היותר ממועד תחילת לימודיו של התלמיד/ה.
2. במקרה של אי עמידה בלוח זמנים זה, יהיה על התלמיד/ה לקבל את אישור הרשות ללימודים מתקדמים והמנחה/ים לקבלת הארכה נוספת וסופית.
3. כל הצעה תועבר לשיפוט פנימי (שיתבסס תמיד על ועדת הדוקטורט ועל המחלקות הרלוונטיות בביה"ס), שיורכב מאחד מחברי/ות הועדה ואחד מחברי/ות המחלקה, שתחום התמחותם/ן משיק לתחום שבו עוסקת ההצעה. במקביל, תשלח הועדה את הצעת המחקר לשופט/ת חיצוני אחד, שאינו נמנה על סגל המרצים של אוניברסיטת חיפה.
4. לאחר שהתלמיד/ה ישלים את התיקונים להערות שלושת השופטים/ות (שניים פנימיים ואחד חיצוני), הוא/היא ישלח/תשלח את הנוסח המתוקן של ההצעה לחברי/ות הוועדה לקריאה. לנוסח המתוקן יצורף דף הבהרות, שבו יפרט התלמיד/ה את התיקונים ששילב בהצעתו בעקבות שלושת מכתבי השיפוט. במקביל יגיש התלמיד/ה גרסה עם "עקוב אחרי שינויים" וגרסה נוספת ללא פירוט זה.
5. על בסיס הנוסח המתוקן, יגיש התלמיד לוועדה תקציר בהיקף של 200 מילים לכל היותר כפיסקה רצופה וקולחת, שבה יפורטו בצורה תמציתית מרכיבי ההצעה **ע"פ הפרמטרים הבאים:**

* כותרת העבודה (לא יותר משורה)**.**
* שאלת המחקר (כמו, למשל, האם יש קשר בין סוג המשטר לבין פריצת מלחמות?)**.**
* מסגרת תיאורטית/תיאוריה מרכזית שעליה מתבססת ההצעה**.**
* השערה מרכזית
* שדה המחקר/קונטקסט ורמת הניתוח (כמו, למשל, צוותי מחאה חברתית במהלך המחאה ואחריה).
* אסטרטגיית המחקר/שיטה או שיטות המחקר**.**
* תרומה צפויה ובאיזה תחום עשויה העבודה להוסיף תובנות מושגיות וממצאים אמפיריים חדשים.
* מילות מפתח (10 מילים, המעניקות ביטוי תמציתי לליבת ההצעה, כמו, למשל, דמוקרטיה, ארה"ב, הסכסוך הישראלי/פלסטיני, מחאה פוליטית).

1. על בסיס הנוסח המתוקן והתקציר, יוזמן התלמיד/ה להגן על הצעתו ולהציג בפניה את הנוסח המתוקן שלה בפני הועדה.
2. מנחה העבודה לא יהיה נוכח בהצגת ההצעה ע"י תלמידו.
3. לא יתקיים סבב נוסף של תיקונים וההחלטה האם לאשר או לדחות את ההצעה המתוקנת תתקבל לאחר ההצגה של התלמיד בפני ועדת הד"ר ובחינת התיקונים שערך בהצעתו.

10.הוועדה מוסמכת לדחות הצעה שאיננה מתאימה/עומדת להערכתה בקריטריונים הנדרשים, וזאת גם אם   
 השיפוטים שהתקבלו ממליצים על אישורה.

11**.** לאחר אישור ההצעה, תמליץ הועדה בפני הרשות ללימודים מתקדמים על מעבר התלמיד לשלב מחקר ב'.

12**.** לאחר שהרשות ללימודים מתקדמים תאשר את ההצעה הסופית, יעבור התלמיד/ה לשלב מחקר ב'

13. ועדת אתיקה: כל תלמיד/ה שבמסגרת המחקר שלו מבצע מחקרים בבני אדם, חייב אישור של ועדת אתיקה למחקרים אלו. על מנת לקבל אישור, על התלמיד להיכנס לאתר של הפקולטה למדעי החברה ובו יהיה עליו למלא את הטפסים עבור ועדת האתיקה ולהשלים את הקורס של ה- NIH (להלן לינק לאתר: <https://www.hevra.haifa.ac.il/index.php/he/staff-info/forms-human-research>). התלמיד/ה יוכל לעבור לשלב ב' של המחקר, רק במידה והשלים את הקורס של ה- NIH, הגיש את הטפסים בפקולטה וקיבל עליהם אישור מהפקולטה למחקר בבני אדם.

**משך הלימודים**

משך הלימודים לתואר שלישי הוא ארבע שנים. שנה א' מיועדת לכתיבת הצעת המחקר (שלב א'). שנים ב' ג' ו- ד' מיועדות לכתיבת עבודת המחקר (שלב ב'). לצורך הארכה מעבר לתקופה זו, נדרשת המלצת המנחה, ואישור יו"ר וועדת הד"ר בביה"ס והרשות ללימודים מתקדמים.

**לימודי הדוקטורט**

* במהלך השנה הראשונה בשלב א', יחויב התלמיד לעבור קורס שנתי של סדנת דוקטורט. בנוסף, כל תלמיד יידרש לעבור שני קורסים נוספים הרלוונטיים לתחום מחקרו ממכלול קורסי המ"א באוניברסיטה בהיקף של 8 שש"ס. הקורסים יומלצו על ידי המנחה באישור וועדת הד"ר.
* תכנית הלימודים לא תעלה על 16 שש"ס ולא יותר מארבעה קורסים.
* דרישות אקדמאיות נוספות (כגון שפה זרה) תהיינה בהתאם לתקנון הרשות ללימודים מתקדמים.

**מועדי קבלה**

לתואר שלישי אפשר להתקבל בתחילת שנת הלימודים בלבד.

**מסלול ישיר לדוקטורט** –  **מס' תכנית 205315-18-02**

**יו"ר הוועדה ללימודים מתקדמים – פרופ' אבי בן צבי**

המסלול הישיר לדוקטורט בביה"ס למדעי המדינה מיועד לתלמידים מצטיינים שברצונם להמשיך ברצף לקראת לימודי התואר השלישי, ושביה"ס רואה בהם מועמדים מבטיחים ללימודי תואר שלישי.

**תנאי קבלה למסלול הישיר לדוקטורט:**

1. בעלי תואר ראשון ממוסד מוכר להשכלה גבוהה בארץ או בחו"ל, אשר השיגו בלימודי התואר הראשון בכל אחד משני החוגים בהם למדו ציון משוקלל של 93 לפחות.
2. תלמידים אשר סיימו את השנה הראשונה במ.א. בציון משוקלל של 90 לפחות.
3. בקשת הקבלה תוגש בכתב ליו"ר וועדת הדוקטורט עד לתאריך 15 למאי בצירוף המסמכים הבאים:
4. תקציר קורות חיים (בעברית ובאנגלית).
5. תעודת זכאות לתארים ראשון ושני, כולל גיליונות ציונים.
6. שתי המלצות של מרצים המעידות על כישורים מחקריים של המועמד/ת
7. הצהרת כוונות בעברית ובאנגלית בהיקף של 400 מילים לכל היותר. ההצהרה תכלול את המרכיבים הבאים:

* נושא העבודה
* שאלת המחקר המרכזית
* פרוט המסד התיאורטי והעוגן המושגי, שבהם יעשה המחקר שימוש, והבהרה של פוטנציאל   
  תרומותיו התיאורטיות והאמפיריות המשוערות של המחקר.

1. מכתב מהמנחה שבו תהיה התחייבות להנחיה, פיסקה על חשיבותו של המחקר ותרומתו ופסיקה הכוללת התרשמות לגבי יכולות הסטודנט.

4. וועדת הדוקטורט תתכנס בתחילת יוני ותדון במועמדים על סמך הצהרת הכוונות והמלצות המנחים ותחליט אם לקבלם, או לדחותם. במקרה של דחיית מועמדות, תצרף הוועדה הנמקה לכך. אי קבלתו של מועמד לתכנית תתכן כאשר רוב חברי הוועדה יחליטו על כך. מועמד שלא יתקבל, יוכל לנסות לתקן ולהגיש את מועמדותו שנה לאחר מכן.

**מבנה הלימודים במסלול הישיר לד"ר**

1. השלמת קורסים בציון מספרי בהיקף של 28 שש"ס ברמת מ"א (מתוך מגוון קורסי ה- מ.א. של ביה"ס למדעי המדינה) וסיומם בציון משוקלל של 90 לפחות.
2. במסגרת הלימודים הנ"ל על התלמיד יהיה לכתוב שתי עבודות סמינריוניות ולקבל בכל אחת מהן ציון 90 לפחות.
3. תנאי המעבר משנה א' ל-ב' הם: השלמת הקורסים בהיקף של 16 שש"ס לפחות בציון מספרי, סיומם בציון 90 לפחות, והגשת עבודה סמינריונית שזכתה לציון 90 לפחות.
4. הצעת המחקר לתואר שלישי תוגש לוועדת הדוקטורט הבית ספרית לא יאוחר מתחילת הסמסטר הרביעי ללימודים, ועליה להיות מאושרת עד סוף הסמסטר הרביעי ללימודים.
5. משך הלימודים בשלב הראשון של המסלול הישיר הוא שנתיים
6. תלמיד במסלול הישיר לדוקטורט יקבל תעודת מוסמך האוניברסיטה מיד עם אישור הצעת המחקר לדוקטורט, ועמידה בחובות הלימוד של המסלול הישיר לדוקטורט כמפורט לעיל.
7. לאחר המעבר לשלב השני של המסלול משך הלימודים עד להשלמת העבודה הסופית הוא 3 שנים.
8. תלמיד יוכל בכל שלב לפרוש מן המסלול הישיר לדוקטורט אם אינו מעוניין להמשיך בו, ויהא עליו להשלים את מכסת הלימודים ושאר החובות הנדרשים לקבלת התואר השני, בין אם במסלול א' ובין אם במסלול ב'.
9. במקרה של אי השלמת חובות המסלול הישיר לדוקטורט תוך שנתיים (השלמת 28 שש"ס לפחות, כולל הגשת שתי עבודות סמינריוניות) ואי-אישור הצעת המחקר לדוקטורט, יועבר התלמיד למסלול לימודים רגיל לתואר שני. לא תאושר הארכת לימודים לתלמידי המסלול הישיר לדוקטורט בשלב לימודי התואר השני.

**מעבר משלב א' לשלב ב'**

1. כדי לעבור משלב מחקר א' לשלב ב', יגיש התלמיד/ה הצעת מחקר שאושרה על ידי המנחה/ים לוועדה ללימודי התואר השלישי. ההצעה תתבסס על כל הפרמטרים של הצהרת הכוונות, אך תרחיב ותעמיק בכל אחד ממרכיביה, בהתאם לפירוט הבא:
2. מבוא:
3. שאלת המחקר וחשיבותה
4. ספרות והמסד התיאורטי: סקירת ספרות עדכנית ביחס לנושא המחקר ומיפוי שדה הדיון התיאורטי והאמפירי, שלפיו יגובש המסד התיאורטי והעוגן המושגי של העבודה, וינוסחו השערות המחקר, שיעמדו לבדיקה.
5. שיטות ודרך עיבוד הנתונים: הדרכים, הכלים ושיטות המחקר לבדיקת השערות המחקר (איכותניות וכמותניות).יכלול את הסעיפים העוסקים ב:   
   - משתנים (הגדרות נומינליות ואופרטיביות)**,**

- איסוף נתונים/המדגם, אוכלוסיית מחקר ודרך הפנייה אל הנבדקים.

- כלי מחקר: תיאור עבודת השדה (שאלונים, ניסויים, תצפיות, עבודה על נתונים   
 משניים, סימולציות וכיו"ב)

ה. סיכום: תרומתו הפוטנציאלית של המחקר ומגבלות המחקר.

2. היקפה של ההצעה לא יעלה על 6000 מילים ברווח כפול (לא כולל רשימה ביבליוגרפית, שתוגש כנספח להצעה)

3. הצעת המחקר לתואר שלישי תוגש לוועדת הדוקטורט הבית ספרית לא יאוחר מתחילת הסמסטר הרביעי ללימודים, ועליה להיות מאושרת עד סוף הסמסטר הרביעי ללימודים.

4. כל הצעה תועבר לשיפוט פנימי (שיתבסס תמיד על ועדת הדוקטורט ועל המחלקות הרלוונטיות בביה"ס), ושיורכב מאחד מחברי/ות הועדה ואחד מחברי/ות המחלקה, שתחום התמחותם/ן משיק לתחום שבו עוסקת ההצעה. במקביל, תשלח הועדה את הצעת המחקר לשופט/ת חיצוני אחד, שאינו נמנה על סגל המרצים של אוניברסיטת חיפה.

5. לאחר שהתלמיד/ה ישלים את התיקונים להערות שלושת השופטים/ות (שניים פנימיים ואחד חיצוני), הוא/היא ישלח/תשלח את הנוסח המתוקן של ההצעה לחברי/ות הוועדה לקריאה. לנוסח המתוקן יצורף דף הבהרות, שבו יפרט התלמיד/ה את התיקונים ששילב בהצעתו בעקבות שלושת מכתבי השיפוט. במקביל יגיש התלמיד/ה גרסה עם "עקוב אחרי שינויים" וגרסה נוספת ללא פירוט זה.

1. על בסיס הנוסח המתוקן, יגיש התלמיד לוועדה תקציר בהיקף של 150 מילים, שבו יפורטו בצורה תמציתית מרכיבי ההצעה.
2. על בסיס הנוסח המתוקן והתקציר, יוזמן התלמיד/ה להגן על הצעתו ולהציג בפניה את הנוסח המתוקן שלה בפני הועדה.
3. מנחה העבודה לא יהיה נוכח בהצגת ההצעה ע"י תלמידו.
4. לא יתקיים סבב נוסף של תיקונים וההחלטה האם לאשר או לדחות את ההצעה המתוקנת תתקבל לאחר ההצגה של התלמיד בפני ועדת הד"ר ובחינת התיקונים שערך בהצעתו.

10.הוועדה מוסמכת לדחות הצעה שאיננה מתאימה/עומדת להערכתה בקריטריונים הנדרשים, וזאת גם אם   
 השיפוטים שהתקבלו ממליצים על אישורה.

11. לא יתקיים סבב נוסף של תיקונים וההחלטה האם לאשר או לדחות את ההצעה המתוקנת תתקבל לאחר ההצגה   
 של התלמיד בפני ועדת הד"ר ובחינת התיקונים שערך בהצעתו.

12. לאחר אישור ההצעה, תמליץ הועדה בפני הרשות ללימודים מתקדמים על מעבר התלמיד לשלב מחקר ב'.

13. לאחר שהרל"מ (הרשות ללימודים מתקדמים) תאשר את ההצעה הסופית, יעבור התלמיד/ה לשלב מחקר ב'

14. ועדת אתיקה: כל תלמיד/ה שבמסגרת המחקר שלו מבצע מחקרים בבני אדם, חייב אישור של ועדת אתיקה למחקרים אלו. על מנת לקבל אישור, על התלמיד להיכנס לאתר של הפקולטה למדעי החברה ובו יהיה עליו למלא את הטפסים עבור ועדת האתיקה ולהשלים את הקורס של ה- NIH (להלן לינק לאתר: <https://www.hevra.haifa.ac.il/index.php/he/staff-info/forms-human-research>). התלמיד/ה יוכל לעבור לשלב ב' של המחקר, רק במידה והשלים את הקורס של ה- NIH, הגיש את הטפסים בפקולטה וקיבל עליהם אישור מהפקולטה למחקר בבני אדם.

**מועדי קבלה**

ניתן להתקבל למסלול הישיר לד"ר בתחילת שנה"ל בלבד.